"Barselona" jamoasi bosh murabbiyi Luis Enrike Messi va Neymarga munoasabati to‘g‘risidagi savollarga javob qaytardi. "Men futbolchilarning sog‘lig‘ini birinchi o‘ringa qo‘yaman. Messida jarohat qayd etilmadi, lekin tavakkal qilishni istamayman. U "Atletik"ka qarshi o‘yinda tushish-tushmasligi bo‘yicha bir qarorga kelamiz. O‘tgan safargi mashg‘ulotni Neymar o‘tkazib yubordi. Lekin u bilan hammasi joyida. Ba’zida shunday holatlar bo‘ladiki, futbolchi o‘yinda kichik shikastlanishlarga uchraydi. Shuning uchun, u biroz muddat maydonda emas, zalda shug‘ullandi", deydi murabbiy Marca nashriga. Ispaniya Kubogi doirasida "Barselona" va "Atletik" chorak-final bosqichida o‘zaro o‘ynaydi. Birinchi o‘yin 20 yanvar kuniga belgilangan.